CELEX: E2010C0159
Language: lt
Date: 1271808000000
Title: 2010 m. balandžio 21 d. ELPA priežiūros institucijos sprendimas Nr. 159/10/COL dėl papildomų garantijų Norvegijai, susijusių su infekciniu galvijų rinotracheitu

16.12.2010   
            
            
               LT
            
            
               Europos Sąjungos oficialusis leidinys
            
            
               L 332/43
            
         ELPA PRIEŽIŪROS INSTITUCIJOS SPRENDIMAS
   Nr. 159/10/COL
   2010 m. balandžio 21 d.
   dėl papildomų garantijų Norvegijai, susijusių su infekciniu galvijų rinotracheitu
   ELPA PRIEŽIŪROS INSTITUCIJA,
   atsižvelgdama į Europos ekonominės erdvės susitarimą, ypač į jo 17 straipsnį, ir į šio susitarimo 1 protokolą, ypač į jo 4 straipsnio d punktą,
   atsižvelgdama į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą, ir šio susitarimo 1 protokolą, ypač į jo 1 straipsnio c punktą,
   atsižvelgdama į EEE susitarimo I priedo I skyriaus 4.1.1 punkte nurodytą aktą, 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), su pakeitimais, suderintą su EEE susitarimu jo 1 protokolu, ypač į jo 10 straipsnio 1 dalį,
   atsižvelgdama į EEE susitarimo I priedo I skyriaus 4.2.80 punkte nurodytą aktą, 2004 m. liepos 15 d. Komisijos sprendimą 2004/558/EB dėl Tarybos direktyvos 64/432/EEB dėl papildomų Bendrijos galvijų vidaus prekybos garantijų, susijusių su infekciniu galvijų rinotracheitu, ir infekcijos likvidavimo programų, pateiktų atitinkamų valstybių narių, patvirtinimo įgyvendinimo (2), su pakeitimais,
   atsižvelgdama į 1994 m. birželio 27 d. ELPA priežiūros institucijos sprendimą Nr. 74/94/COL (3), kuriuo iš dalies keičiamas ELPA priežiūros institucijos sprendimas Nr. 31/94/COL (4), kuriuo Norvegijai suteikiamos tam tikros papildomos garantijos, kad ji galėtų išsaugoti infekcinio galvijų rinotracheito (IGR) nebuvimo statusą,
   kadangi:
   
               (1)
            
            
               Sprendimu Nr. 74/94/COL Norvegijai suteikta papildomų garantijų, susijusių su infekciniu galvijų rinotracheitu.
            
         
               (2)
            
            
               Po Sprendimo Nr. 74/94/COL priėmimo buvo iš dalies pakeisti Europos Sąjungos teisės aktai dėl papildomų garantijų, susijusių su infekciniu galvijų rinotracheitu, siekiant užtikrinti jų atitiktį tarptautinėms šią ligą reglamentuojančioms taisyklėms ir siekiant geresnės kontrolės Sąjungoje.
            
         
               (3)
            
            
               Jungtinio komiteto sprendimu Nr. 48/2005 (5) Komisijos sprendimas 2004/558/EB su pakeitimais buvo įtrauktas į EEE susitarimą, kaip šio susitarimo I priedo I skyriaus 4.2.80 punktas.
            
         
               (4)
            
            
               Norvegijos Vyriausybė mano, kad jos teritorijoje nėra infekcinio galvijų rinotracheito židinių, kaip apibrėžta Direktyvos 64/432/EEB 10 straipsnio 1 dalyje. Norvegija ELPA priežiūros institucijai pateikė patvirtinamuosius dokumentus, kuriais įrodoma, kad padėtis stebima toliau, taigi vykdoma tinkama stebėsena, siekiant užtikrinti, kad Norvegijos teritorijoje nebūtų infekcinio galvijų rinotracheito židinių.
            
         
               (5)
            
            
               Norvegija ELPA priežiūros institucijos paprašė atnaujinti Sprendimą Nr. 74/94/COL, kad būtų atsižvelgta į naujus teisės aktų pakeitimus, padarytus Sąjungos vidaus prekybai galvijais suteiktų papildomų garantijų, susijusių su infekciniu galvijų rinotracheitu, srityje.
            
         
               (6)
            
            
               Todėl, siekiant aiškumo ir teisinio nuoseklumo, tikslinga panaikinti Sprendimą Nr. 74/94/COL, atsižvelgiant į naujausius teisės aktų pakeitimus papildomų garantijų Sąjungos vidaus prekybai galvijais srityje, susijusius su infekciniu galvijų rinotracheitu.
            
         
               (7)
            
            
               Naujajame sprendime bus numatytos tos pačios garantijos, kurios anksčiau buvo suteiktos Norvegijai, be to, šios garantijos bus suderintos su naujais kriterijais, nustatytais susijusiuose EEE teisės aktuose, visų pirma Sprendime 2004/558/EB su pakeitimais.
            
         
               (8)
            
            
               Šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nė viename Norvegijos regione nėra infekcinio galvijų rinotracheito židinių.
   2 straipsnis
   Norvegijai suteikiamos papildomos garantijos, susijusios su infekciniu galvijų rinotracheitu, nustatytos Sprendime 2004/558/EB su pakeitimais, kuriomis ji gali naudotis prekiaudama galvijais Europos ekonominėje erdvėje.
   3 straipsnis
   Norvegijos statusas yra toks pat, kaip Sprendimo 2004/558/EB su pakeitimais II priede esančiame sąraše išvardytų ES valstybių narių.
   4 straipsnis
   Sprendimas Nr. 74/94/COL panaikinamas.
   5 straipsnis
   Šis sprendimas įsigalioja 2010 m. balandžio 21 d.
   6 straipsnis
   Šis sprendimas skirtas Norvegijos Karalystei.
   7 straipsnis
   Tekstas autentiškas tik anglų kalba.
   
      Priimta Briuselyje 2010 m. balandžio 21 d.
      
         
            ELPA priežiūros institucijos vardu
         
         Per SANDERUD
         
            Pirmininkas
         
         Sverrir Haukur GUNNLAUGSSON
         
            Kolegijos narys
         
      
   
   
      (1)  OL 121, 1964 7 29, p. 1977/64.
   
      (2)  OL L 249, 2004 7 23, p. 20 ir EEE priedas Nr. 22, 2008 4 24, p. 170.
   
      (3)  OL L 247, 1994 9 22, p. 50.
   
      (4)  OL L 138, 1994 6 2, p. 43.
   
      (5)  OL L 239, 2005 9 15, p. 15.